| Neipidasနေပြည်တေ |
| --- |
| *Miesto reginys. Tolumoje – Upatašanti pagoda* |
|  |
| 

NeipidasNeipidas

19°45′0″ š. pl. 96°6′0″ r. ilg.﻿ / ﻿19.75000°š. pl. 96.10000°r. ilg.﻿ / 19.75000; 96.10000﻿ (Neipidas)Koordinatės: 19°45′0″ š. pl. 96°6′0″ r. ilg.﻿ / ﻿19.75000°š. pl. 96.10000°r. ilg.﻿ / 19.75000; 96.10000﻿ (Neipidas) |
|  |
| Laiko juosta: (UTC+6:30) |
|  |
| **Valstybė** | Mianmaro vėliava Mianmaras |
|  |
| **Įkūrimo data** | 2005 m. |
|  |
| **Gyventojų** (2014) | 1 160 242  |
| **Plotas** | 7 054,37 km² |
| **Tankumas** (2014) | 164 žm./km² |
|  |
|  **Vikiteka** | Neipidas |

**Neipidas** (mjan. နေပြည်တေ  = *Naypyidaw*; išvertus reiškia „karališką vietą" arba „karalių sostą") – Mianmaro valstybės sostinė. Išsidėsčiusi 320 km į šiaurę nuo Jangono, Mandalajus apygardoje, 3 km į vakarus nuo Pjinmanos miesto. Šalį valdžiusios karinės chuntos oficialiai perkelta iš Jangono 2005 m. lapkričio 6 d. Pavadinimas patvirtintas 2006 m. kovą. Tai planinis miestas, pagrindiniai jo statybos darbai baigiami 2012 m. 2009 metų duomenimis mieste gyveno 925 tūkst. žmonių ir tai yra trečias pagal dydį Mianmaro miestas po Jangono ir Mandalajaus. Neipidas patenka į sparčiausiai augančų pasaulio miestų dešimtuką.

Į miestą perkeltos valstybinės institucijos, plečiasi gyvenamųjų namų kompleksai. Neipide įsikūrusios gausios armijos pajėgos. Miestas iš pradžių buvo slepiamas nuo aplinkos: neįleidžiami žurnalistai, užsieniečiai.

Apie sostinės perkėlimą 2005 m. lapkričio 7 d. paskelbė informacijos ministras generolas Kjavas Hsanas, o jau lapkričio 11 d. 6 val. 36 min. vietos laiku iš Jangono pajudėjo 11 ministerijų kolona. Laiką nustatė astrologai. Ministerijos įsikūrė naujai pastatytuose pastatuose už 2 km nuo senojo Pjinmanos miesto. 2006 m. kovo 27 d. karinės vyriausybės vadovas generolas Tanas Šve priėmė 12 000 kareivių paradą, tuo pademonstruodamas, kad vietovėje, kur susikerta kelių Mianmaro tautų etninės ribos, atsirado jėga, kuri neleis plėstis etniniams konfliktams.

Miestas susikirstytas į zonas: gyvenamosios zonos (jose paskirti būstai valstybės pareigūnams ir įstaigų darbutojams, namų stogai nudažyti pagal gyventojų atliekamus darbus, aukštesnio rango pareigūnai gyvena vilose), kariškių zonos ir karinė bazė (atitolusios nuo miesto cenro 11 kilometrų, uždara zona), viešbučių zona, prekybos zona, rekreacinės zonos (yra Ežerų Sodai – vandens parkas, Nacionalinis Vaistažolių Parkas, kuriame eksponuojami dauguma Mianmaro tradicinių vaistinių augalų, Neipido Vandens Fontanų Sodas, didžiausias šalyje Neipido zoologijos sodas, Neipido Safario Parkas, golfo laukai), tarptautinė zona (išskirti 2 hektarai užsienio šalių ambasadoms ir Jungtinių Tautų misijų štabams).

2009 m. Neipide pastatyta Uppatasanti pagoda – lankomiausios Mianmare Švedagono pagodos (pastatyta vėliausiai VI–X a.) tiksli kopija.

Neipidą su didžiaisiais Mianmaro miestais Jangonu ir Mandalajumi jungia greitkelis. Mieste įrengtos keturjuostės gatvės, transporto žiedai. Yra geležinkelis. Oro uostas.

Galerija
--------

* Viena didžiausio sostinės bulvaro pusėViena didžiausio sostinės bulvaro pusė
* Transporto žiedasTransporto žiedas
* Autobusų stotelėAutobusų stotelė
* Centrinė Uppatasanti pagodos aikštė saulėleidįCentrinė Uppatasanti pagodos aikštė saulėleidį
* Pingvinų salė Neipido zoologijos sodePingvinų salė Neipido zoologijos sode
* PlanetariumasPlanetariumas
* Vandens Fontanų SodasVandens Fontanų Sodas
* Myoma turgus naktįMyoma turgus naktį
* Hluttaw (parlamentas)Hluttaw (parlamentas)

Nuorodos
--------

* Miesto nuotraukos

### Šaltiniai

1. ↑  „Six of world's 10 fastest-growing cities in China". 2011 m. spalio 31 d.